armvectores/hy_wikipedia_2023 huggingface dataset:
Երգ փաթիլի մասին

Երգ փաթիլի մասին (ռուս.՝ Пеесня о снежинке, կամ` «Ձյան փաթիլ» (ռուս.՝ Снежинка), երգ «Կախարդները» ֆիլմից, որն ըստ սցենարի կատարում է ֆիլմի գլխավոր հերոսի քույրը` Նինա Պուխովան (դերակատար` Անի Աշիմովա)` մայրաքաղաքային վոկալ-գործիքային նվագախմբի նվագակցությամբ։ Վերջինս ելույթ է ունենում Ամանորյա երեկոյին։ Ֆիլմի համար երգը կատարում են Օլգա Ռոժդեստվենսկայան և «Добры молодцы» վոկալ-գործիքային նվագախումբը։
2002 թվականին Դմիտրի Մալիկովի և Дайкири փոփ խմբի կողմից ձայնագրվել է երգի նոր տարբերակը` «Ձյան փաթիլ» անվանումով, որն ընդգրկվել է խմբի դեբյուտային «Любишь — таешь» ալբոմի մեջ։ Երգի համար նկարահանվել է ամանորյա թեմատիկայով տեսահոլովակ, որտեղ կատարողներից բացի նկարահանվել են նաև Մալիկովի անչափահաս դուսրտ Ստեֆանիան, Բորիս Զոսիմովի դուստրը և «Хит-FM» ռադիոկայանի ղեկավարներ Կոնստանտին Գոնչարուկի և Նատալյա Բոժկոյի որդին։
2008 թվականին Приключения Электроников փանկ ռոք խումբը վերաձայնագրել է երգը «Давайте озвсонимся!» ալբոմի համար, ինչպես նաև նկարահանել է տեսահոլովակ։
2014 թվականին «Gitarin.Ru» նախագիծը Նարինե Կոտոշյանի հետ ձայնագրել է երգի նոր տարբերակը` միայն ակուստիկ կիթառով։
2016 թվականին Մալիկովը Յուլիանա Կարաուլովայի հետ ձայնագրել է երգի նոր տարբերակը։ Նույն տարում իր տարբերակն է ձայնագրել բելառուս երգիչ IVAN-ը։


== Ծանոթագրություններ ==


== Արտաքին հղումներ ==
Երգի տեքստն ու նոտաները
 Дайкири и Д.Маликов - Снежинка
 Приключения Электроников - Песенка о снежинке
 «Песенка о снежинке»  Gitarin.Ru
 Юлианна Караулова, Дмитрий Маликов - Песня о снежинке (Снежинка' 2017)
Հակոբ Արսենյան

Անվան այլ կիրառումների համար տե՛ս՝ Հակոբ Արսենյան (այլ կիրառումներ)Հակոբ Արսենյան (1881, Բրուսայի նահանգ, Նիկոմեդիայի գավառակ, Օվաջըկ գյուղ - անհայտ), հայ բժիշկ։


== Կենսագրություն ==
Հակոբ Արսենյանը ծնվել է 1881 թվականին, Բրուսայի նահանգի Նիկոմեդիայի գավառակի Օվաջըկ գյուղում։ Նախնական ուսումն ստացել է ծննդավայրի ազգային վարժարանում։ 1904-1907 թվականներին ուսանել է Կ. Պոլսի Օսմանյան կայսերական բժշկական համալսարանի դեղագործական բաժնում։ Սեփական դեղատուն է ունեցել Բրուսայի նահանգի Ադաբազար, ապա՝ Զմյուռնիա նահանգի կենտրոն Զմյուռնիա քաղաքներում։ 1915 թվականին Մեծ եղեռնի ժամանակ, մահացու վտանգներից ազատվելուց հետո, ընտանիքով փորձել է Մեսքենեից Հալեպ փախչել։ Հազար ու մի դժվարություններ կրելուց հետո օսմանյան բանակ է զորակոչվել։ Որպես զինվորական դեղագործ, հիսնապետի աստիճանով ուղարկվել է Երուսաղեմ, ուր տեղափոխել է ընտանիքի ողջ մնացած անդամներին։ 1918 թվականին օսմանյան կառավարությունը նրան նշանակել է Բեթղեհեմ քաղաքի դեղագործ։ 1918 թվականին բրիտանական բանակը Պաղեստինը գրավելիս, Թուլ-Քերիմում գերի է ընկել։ Տարագրվել է Եգիպտոս և վեց ամիս բանտարկված մնացել։ Ազատվելուց հետո վերադարձել է Երուսաղեմ` ընտանիքի մոտ։ 1920 թվականին բրիտանական մանդատային կառավարությունը նրան նշանակել է Գազա քաղաքի դեղագործ։ 1923 թվականին աշխատանքի է անցել Գազայի անգլիական C.M.S. հիվանդանոցի դեղատանը։ Եղել է բազմազգ քաղաքում հարգված ու սիրված մարդ և հմուտ մասնագետ։ 1938 թվականի հասցեն` Agop Arsenian, Kaza (Palestine)։


== Գրականություն ==
Հ. Մկրտիչ Վարդ. Պոտուրեան, Հայ Հանրագիտակ, Պուքրէշ 1938, Բ հատոր, էջ 301-302։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Սեքստանտ (սարք)

Անվան այլ կիրառումների համար տե՛ս՝ Սեքստանտ (այլ կիրառումներ)
Սեքստանտ (լատիներեն՝ sextans — մեկ վեցերորդ), ծովագնացությունում սեքստան, աստղադիտական անկյունաչափ սարք։ Օգտագործվում է հորիզոնի նկատմամբ երկնային լուսատուների, մասնավորապես Արեգակի անկյունային բարձրությունը որոշելու համար։ Սեքստանտով դիտումներ կատարելիս համատեղում են խողովակի միջով երևացող այն երկու օբյեկտները (երկու լուսատուները, լուսատուն և հորիզոնը), որոնց միջև չափվում է անկյունային հեռավորությունը։ Այդ իսկ պատճառով անհրաժեշտ չի սեքստանտ ամրացնել անշարժ հենարանին, այն կարելի է բռնել ձեռքով։ Սեքստանտը մեծ կիրառություն է ստացել ծովագնացությունում և ավիացիոն աստղագիտությունում։ Սեքստանտի գաղափարը տվել է Իսահակ Նյուտոնը (1699), առաջինը կառուցել է Ջ. Հեղլին (1730—1731, Անգլիա) և նրանից անկախ Թ․Գոդֆրին (ԱՄՆ)։ Սկզբում սարքն ուներ շրջանի 1/8 մասին հավասար չափիչ աղեղ և կոչվում էր оկտանտ․ հետագայում այդ աղեղն աճել և հավասարվել է շրջանի 1/6 մասին, որի հետ և կապված է սարքի Սեքստանտ անվանումը։ ժամանակակից Սեքստանտի չափիչ աղեղը հավասար է շրջանի 1/5 մասին, սակայն սարքի անվանումը չի փոխվել։
Ցիստա

Ցիստա (հուն․՝ κύστις – պղպջակ բառից),  բազմաթիվ միաբջիջ օրգանիզմների ժամանակավոր գոյության ձև․ ժամանակավոր հանգստի վիճակ'կենսամիջավայրի անբարենպաստ պայմաններն անցկացնելու համար։ Այն բնութագրվում է նույնպես ցիստա կոչվող պաշտպանական պատյանի առկայությամբ։ Կենդանիների մոտ (մտրակավորներ, արմատոտանիներ, սպորավորներ, ինֆուզորիաներ) տարբերում են հանգստի և բազմացման ցիստաներ։ Հանգստի ցիստաի թաղանթները հաստ են, դոնդողանման կամ պինդ, կազմված են խիտինանման նյութից։ Առաջանում են անբարենպաստ պայմանների ժամանակ, մակաբույծ ձևերի ցիստան ապահովում է մակաբույծի անցումը մի տիրոջից մյուսին՝ արտաքին միջավայրի միջոցով։ Որոշ նախակենդանիներ կարող են ցիստայի ձևով գոյատևել մի քանի տարի։ Բազմացման ցիստա ունենում է բարակ թաղանթ և առաջանում է կարճ ժամանակով, որի ընթացքում ցիստաի պարունակությունը բաժանվում է մի քանի առանձին, ինքնուրույն օրգանիզմների։ Բույսերի ցիստան  (հատուկ է որոշ ջրիմուռների) առաջանում է մարմնի սեղմման և նրա մակերևույթին պինդ, դժվար թափանցելի թաղանթի գոյացման հետևանքով։ Սովորաբար առաջանում է անբարենպաստ պայմանների ժամանակ։ Բարենպաստ պայմաններում ցիստաները ծլում են, ցիստայի պարունակությունը դուրս է գալիս՝ սկիզբ դնելով մեծ մասամբ մեկ, հազվադեպ՝ մի քանի օրգանիզմների։
Սևավիզ սարյակ

Սևավիզ սարյակ (լատ.՝ Sturnus nigricollis), երգեցիկ թռչուն սարյակների ցեղից։ Տարածված է Չինաստանի հարավարևելյան շրջաններում և Հնդկաչինում։ Սովորական տեսակ է, որը բնակվում է բաց տարածություններում՝ անապատներում, մարգագետիններում, բրնձի ցանքատարածություններում, ավելի հազվադեպ՝ ցածրատերև անտառներում։ Հեշտ է բնակվում մարդաբնակ տարածքներում։ Ավանդաբար դասվում է սարյակներ ցեղին, բայց որոշ հեղինակ-հետազոտողներ այն առանձնացնում են։


== Նկարագիր ==
Խոշոր սարյակ է՝ 26—30 սմ երկարությամբ։ Թևերի երկարությունը կազմում է 14,6—16,2 սմ։ Գլուխը, կուրծքը և որովայնը գորշ սպիտակ է։ Մարմնի վերին հատվածներից վզի փետուրները սև են, մետաղական փայլով։ Աչքի շրջանում ակնհայտորեն երևում էդեղին շրջանակ անփետրածածկ հատվածներում։ Աչքի ծիածանաթաղանթը բաց մոխրագույն է։ կտուցը մուգ գույնի է։ Մեջքը, թևերը և պոչը գորշագույն-սև են։ Ոտքերը դեղին են։ Արուններն ու էգերը արտաքին հատկանիշներով առանձնապես չեն տարբերվում միմյանցից։


== Տարածում ==
Բնակվում են Չինաստանի հարավ-արևելքում, Մյանմայում, Կամբոջայում, Թայլանդում, Լաոսում և Վիետնամում։ Մալայան թերակղզու հարավային հատվածում բացակայում են։


== Բազմացում ==
Ի տարբերություն սարյակների շատ տեսակների, սևավիզ սարյակը կառուցում է առանձին բույն, ոչ թե օգտագործում է մոտական ծառերի փչակները։ Բույնը կոշտ կառուցվածք է՝ կառուցված տարբեր բույսերի մնացորդներից, բրնձի թեփից, չոր խոտերից, փետուրներից ու ծաղիկներից։ Բույնը սովորաբար գտնվում է ծառերի վերին հատվածներում։ Ձվադրում է սովորաբար 3—5 կապույտ կամ կապտականաչավուն ձվեր՝ առանց բծերի։ Ձվերի չափերը (29—37) x (21—25) մմ է։


== Սնունդ ==
Սնվում է ծղրիդներով, ճռիկներով, անձրևորդերով։ Սնվում է նաև որոշ բուսատեսակներով։


== Գրականություն ==
C. Feare, A. Craig, B. Croucher, C. Shields, K. Komolphalin. Starlings and Mynas. — Princeton: Princeton University Press, 1999. — 285 с. — ISBN 0-691-00496-X
Գանձակ (լեռ)

Անվան այլ կիրառումների համար տե՛ս՝ Գանձակ (այլ կիրառումներ)Գանձակ, լեռնագագաթ Հայաստանի Վայոց ձորի մարզում, Վայքի լեռների հյուսիսարևմտյան լանջին, Մոզրով գյուղից 2,5 կմ հարավ-արևմուտք։ Բարձրությունը 2374 մ է։


== Ծանոթագրություններ ==
Ասպերժոկ

Ասպերժոկ (ֆր.՝ Asperjoc), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2010 թվականի դրությամբ կազմում է 393 մարդ, բնակչության խտությունը` 46.40 մարդ/կմ²։ Բնակավայրը զբաղեցնում է 8.47 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Լիոն քաղաքից` 125 կմ հարավ, Պրիվա քաղաքից` 21 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 260 աշխատունակ (15-64 տարեկան) բնակիչ, որոնցից ակտիվ էին 187-ը, իսկ ոչ ակտիվները` 73։ Ակտիվության ցուցանիշը կազմում է 71,9 %։ 187 աշխատունակ մարդկանցից աշխատել է 158 անձ (85 տղամարդ և 73 կին)։ Գործազուրկ են եղել 29 անձ (17 տղամարդ և 12 կին)։ 73 անաշխատունակներից 13-ը եղել են աշակերտներ կամ ուսանողներ, 36-ը` թոշակառուներ, իսկ 24-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Օշին Չիլինգիր

Օշին Չիլինգիր, (թուրքերեն՝ Oşin Çilingir, 1945, Դիարբեքիր, Թուրքիա - հունվարի 10, 2021, Ստամբուլ, Թուրքիա), հայ գրող, հրապարակախոս։


== Կրթություն ==
Ծնվել է 1945 թվականին, Դիարբեքիրի Ֆաթիհ Փաշա թաղամասում։ Մանկությունն անց է կացրել Հանչեփեք թաղամասում։ 1957 թվականին ավարտել է Սուլեյման Նազիֆի անվան նախակրթարանը։ Նույն տարում ընտանիքի հետ միասին փոխադրվել է Ստամբուլ։ 1963 թվականին ավարտել է Դպրեվանքի Սուրբ Խաչ հայկական վարժարանը, իսկ 1969 թվականին՝ Ստամբուլի տեխնիկական համալսարանի հանքարդյունաբերության ֆակուլտետը։


== Գործունեությունը ==
Հանքային ինժեների մասնագիտությամբ աշխատել է մի շարք կազմակերպություններում։ Զուգահեռաբար թղթակցել է տարբեր թերթերի, այդ թվում՝ «Ակօս» շաբաթաթերթին։ Եղել է Հրանտ Դինքի մտերիմ բարեկամը։ Դինքի սպանությունից որոշ ժամանակ անց՝ 2007 թվականի փետրվարի 16-ին, նա հոդված է հրապարակում, որտեղ Հրանտ Դինքին համեմատում է «Միություն և առաջադիմություն» կուսակցության կողմից սպանված մտավորականներից փաստաբան, գրող և պատգամավոր Գրիգոր Զոհրապի հետ։
Աչքի է ընկել իր ձախակողմյան հայացքներով։ 1980-ական թվականների սկզբին «Ջիհան Աթեշ» կեղծանվամբ թղթակցել է «Դեմոկրատ» թերթին, իսկ որոշ հոդվածների տակ ստորագրում էր «Յալչըն Չիլինգիր»։
2002 թվականին «Արաս» հրատարակչությունը հրատարակել է նրա «Մեր միջի սև անցքը» գիրքը։
Վախճանվել է 2021 թվականի հունվարի 10-ին։


== Ծանոթագրություններ ==
Ջուցա 2-րդ (գետ)

Ջուցա 2-րդ (ռուս.՝ Джуца 2-я), գետ Ռուսաստանում, հոսում է Կաբարդինո-Բալկարիայի հանրապետությունում և Ստավրոպոլի երկրամասում։ Գետաբերանը տեղակայված է Ջուցա գետի աջ ափին 7,5 կմ հեռավորության վրա։ Գետի երկարությունը 13 կմ է, ավազանի տարածքը 41,9 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Պոդկումոկ գետի ակունքն է, գետի ենթաավազանը բացակայում է։ Գետի գետային ավազանը Կասպից ծովից մինչև Տերեկա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07010000512108200001882
Հիդրոլոգիական ուսումնասիրությունների կոդը - 108200188
Ավազանի կոդը - 07.01.00.005
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մարինա Մարգիևա

Մարինա Սոսլանովնա Մարգիևա (հունիսի 28, 1986(1986-06-28), Վլադիկավկազ, ՌԽՖՍՀ, ԽՍՀՄ), մոլդովացի մուրճ նետող։ 2008 և 2012 թվականների Աշխարհի առաջնության և Օլիմպիական խաղերի մասնակից։


== Կենսագրություն և կարիերա ==
Մարինա Սոսլանովնա Մարգիևան ծնվել է 1986 թվականի հունիսի 28-ին Վլադիկավկազում, Հյուսիսային Օսիա, ԽՍՀՄ, սակայն տարածաշրջանում իրավիճակի վատթարացումից հետո ընտանիքի հետ տեղափոխվել է Մոլդովա։ Մարգիևային սպորտ է բերել նրա հայրը, Սոսլանը, որը այժմ համարվում է նրա անձնական մարզիչը։ Մոլդովացին համարվում է իր երկրի էքս ռեկորդակիր։


=== Որակազրկում ===
Լոնդոնի Ամառային օլիմպիական խաղերի ժամանակ Մարգիևայի և սկավառակաձիգ Նատալյա Արտիկի արյան մեջ հայտնաբերվել է ստանոզոլոլ արգելված դեղամիջոցը։ Սպորտսմենները հեռացվել էին առաջնություններից։ Առաջնությունների ավարտից հետո Մարգիևան հայտարարել է, որ արգելված դեղամիջոց չի օգտագործել և պատրաստ է վիճարկել իր որակազրկումը։


== Ընտանիք ==
Հայր՝ Սլամոն, այժմ համարվում է Մարգիևայի մարզիչը։
Քույր՝ Զալինա Մարգիևա (ծնվ. 1988), մուրճ նետող։
Եղբայր՝ Սերգեյ Մարգիև (ծնվ. 1992), մուրճ նետող։


== Ծանոթագրություններ ==


== Արտաքին հղումներ ==
Մարինա Մարգիևա – օլիմպիական վիճակագրությունը Sports-Reference.com կայքում (անգլ.)
Մարինա Մարգիևա - անձնական էջը IAAF-ում(անգլ.)
Էջը moldova.sports.md կայքում
Մարգիևաների ընտանիքում օլիմպիադայի երեք մասնակից է
Հարցազրույց Զալինա և Մարինա Մարգիևաների հետ Archived 2019-03-25 at the Wayback Machine.
Արենց

Արենց, Հարենց, գյուղ Արևմտյան Հայաստանի Մոկք նահանգի Մոկք գավառում։ XX դարի սկզբին ուներ ավելի քան 100 հայ բնակիչ։ Հիմնականում զբաղվում էին երկրագործությամբ և անասնապահությամբ։ Արենցում կար քարաշեն եկեղեցի (Սբ․ Աստվածածին)։ Արենցի բնակիչների մեծ մասը զոհվեց 1915 թվականի Մեծ եղեռնի ժամանակ։ Նրանցից մի քանիսին միայն հաջողվեց անցնել Արևելյան Հայաստան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Բերեզիչի (գյուղ, Լյուբեշովի շրջան)

Բերեզիչի (ուկրաիներեն՝ Березичі), գյուղ Ուկրաինայի Վոլինի մարզի Լյուբեշովի շրջանում։ Հիմնադրվել է 1598 թվականին։
2001 թվականի տվյալներով Բերեզիչի գյուղում բնակվում էր 798 մարդ։ Բնակավայրը զբաղեցնում է 3145 կմ² տարածք։ Բնակչության խտությունը կազմում էր 253,74 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բրազիլիայի դրոշ

Բրազիլիայի դրոշը, Բրազիլիայի պետական խորհրդանիշներից մեկն է։ Ընդունվել է 1992 թվականի մայիսի 11-ին։ Լայնքի և երկայնքի հարաբերակցությունը 7։10 է։
Շեյխ-Հայդար

Շեյխ-Հայդար, գյուղ Արևմտյան Հայաստանում, Վանի վիլայեթի Բերկրիի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Խիվա

Խիվա (մինչև 18-րդ դարը՝ Խիվակ, ուզբ.՝ Xiva, պարսկերեն՝ خیوه), քաղաք Ուզբեկստանի Խորեզմի մարզում, Պալվան ջրանցքի մոտ։ 1974 թվականի տվյալներով ուներ 26 000 բնակիչ։ Հիմնադրվել է մ. թ. սահմանագծին։ IV դարի սկզբին գրավել են պարսիկները, 712 թվականին՝ արաբները, 1221 թվականին՝ մոնղոլները, 1388 թվականին՝ Լենկթեմուրը։ XVI դարի վերջերից մինչև 1920 թ.-ը եղել է Խիվայի խանության մայրաքաղաքը։
Բեյուկ Դուզ

Բեյուկ Դուզ, բարձունք Նախիջևանի դաշտում։ Բարձրությունը՝ 1024 մետր։


== Ծանոթագրություններ ==
30 օր մինչ լուսաբացը

30 օր մինչ լուսաբացը (շվեդերեն՝ Frostbiten), 2006 թվականի շվեդական կատակերգություն։ Ռեժիսորը Անդերս Բանկեն է։


== Սյուժե ==
1944 թվական, Ուկրաինա։ Էսէսական խումբ, որի մեջ կար շվեդ կամավորական Գերհարդ Բեքքերտը. վերջինս թաքստոց է փնտրում քրիստոնեական տան մեջ։ Բայց այստեղ նրանք դառնում են վամպիրների զոհը։
Մեր օրեր։ Քաղաք Շվեդիայի հյուսիսում։ Այստեղ է գալիս նոր բժիշկ՝ Անիկան իր դեռահաս աղջկա՝ Սագայի հետ, որը բավականին արագ ծանոթանում է տեղի գեղեցկուհի Վեգայի հետ, ով նոր ընկերուհուն հրավիրում է Յոնի երեկույթին։ Այդ ժամանակ Սեբաստիանը կուլ է տալիս պրոֆեսոր Բեքքարտից գողացած կարմիր սրվակները։ Երիտասարդը ձեռք է բերում սաստիկ քաղց և դրա հետ մեկտեղ պարանորմալ կարողություններ։ Վեգան մտնում է սենյակ և վերցնում է բոլոր մնացած սրվակները, որ բերել էր խնջույքին։
Սեբաստիանը, ով հրավիրվում է իր ընկերուհու՝ Կորնելիայի տուն որպես հյուր, տանջվում էր խաչ և սխտոր տեսնելուց։ Վերջիվերջո նա կենդանի նապաստակ է ուտում։ Իսկ խնջույքին Վեգան սրվակներով հյուրասիրում է իր ընկերներին և սկսում հետևել, թե ինչ է կատարվում նրանց հետ։ Որոշ ժամանակ անց նրանք դառնում են վամպիրներ և սկսում ուտել խնջույքում գտնվող մնացած երիտասարդներին։ Սագան պետք է փախչեր նրանցից։
Երբ Անիկան լինում է հերթապահության հիվանդանոցում, նրան խայթում է մի աղջիկ, ով իբր կոմայի մեջ էր։ Բեքքերտը ուզում է առաջին հերթին վերացնել գործըկերոջը և հետո պատմել, թե ինչպես է նա դառնում վամպիր։ Տարիներ շարունակ նա փորձեր էր կատարում, որի արդյունքում նա ավելի փորձառու վամպիր է դարձել, իսկ վամպիրների արյունով լցված կարմիր սրվակները, նրան պետք էին հետագա փորձերը անելու համար։
Ֆիլմի վերջում Սագան տեսնում է Մարիա անունով մի աղջկա, ով պնդում է, որ Սագան նման է իր քրոջը։ Վերջիվերջո Սագան նրան թողում է այստեղ և մեկնում հարավ։


== Դերերում ==


== Ծանոթագրություններ ==
Բելոդեդովո (գյուղ, Սմոլենսկի շրջան)

Բելոդեդովո (ռուս.՝ Белодедово), գյուղ Ռուսաստանի Սմոլենսկի մարզի Սմոլենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օստրովոկ (գյուղ, Տերբունսկի շրջան)

Օստրովոկ (ռուս.՝ Островок), գյուղ Ռուսաստանի Լիպեցկի մարզի Տերբունսկի շրջանի կազմում։
Բնակչությունը վերջին գրանցված տվյալներով կազմում էր 114 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Armstrad PPC

Armstrad PPC, դյուրակիր համակարգիչների շարք, որոնք արտադրել է բրիտանական Արմստրադ էլեկտրոնիկայի ընկերությունը։


== Նախապատմություն ==
PPC512 և PPC640 մոդելները շուկայում են հայտնվել 1988 թ.֊ին և Արմստրադի արտադրած առաջին դյուրակիր համակարգիչներն էին, որոնք համատեղելի էին IBM համակարգիչների հետ։ Դրանք ունեին ստեղնաշար, միագույն lcd էկրան, մեկ կամ երկու ճկուն սկավառակի ընթերցիչ և սնուցվում էին 1,5 վոլտանոց մարկոցներով կամ հոսանքի լարով։


== Ծանոթագրություններ ==
Յասնայա Պոլյանա (գյուղ, Լիպեցկի շրջան)

Անվան այլ կիրառումների համար տե՛ս՝ Յասնայա ՊոլյանաՅասնայա Պոլյանա (ռուս.՝ Ясная Поляна), գյուղ Ռուսաստանի Լիպեցկի մարզի Լիպեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էպեկամ

Էպեկամ (ֆր.՝  Épécamps), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 8 մարդ, բնակչության խտությունը` 5.00 մարդ/կմ²։ Բնակավայրը զբաղեցնում է 1.6 կմ² տարածք։


== Աշխարհագրություն ==
Գտնվում է Փարիզ քաղաքից 145 կմ հյուսիս, Ամյեն քաղաքից 26 կմ հյուսիս-արևմուտք։


== Բնակչություն ==


== Տնտեսություն ==
2010 թվականին ուներ 4 աշխատունակ (15-64 տարեկան)  բնակիչ, որոնցից ակտիվ էին 3-ը, իսկ ոչ ակտիվները` 1։ Ակտիվության ցուցանիշը կազմում է 75,0 %։ 3 աշխատունակ մարդկանցից աշխատել է 3 անձ (2 տղամարդ և 1 կին)։ Գործազուրկ են եղել 0 անձ (0 տղամարդ և 0 կին)։ 1 անաշխատունակներից 0-ը եղել են աշակերտներ կամ ուսանողներ, 0-ը` թոշակառուներ, իսկ 1-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կարստ (այլ կիրառումներ)

Կարստ, կարող է վերաբերվել

Յոզեֆ Կարստ, գերմանացի հայագետ-լեզվաբան (1871-1942)։
Կարստ, երևույթներ, որոնք առաջանում են լուծվող ապարներում՝ կապված ջրի և քիմիական գործընթացների հետ։
Կարստ, կրաքարային սարավանդ Հարավսլավիայի հյուսիս-արևմուտքում, Իստրիա թերակղզուց հյուսիս։
(2846) Յլպյո

(2846) Յլպյո (անգլ.՝ Ylppo), աստերոիդ աստերոիդների գոտու արտաքին մասում։ Հայտնաբերվել է 1942 թվականի փետրվարի 12-ին Լիյսի Օտերմայի կողմից Տուրկուում։
Միջին հեռավորությունը Արեգակից կազմում է 3,224487 ա. մ., առավելագույնը մոտենում է 2,9964 ա. մ. հեռավորության վրա և հեռանում 3,4526 ա. մ.։ Արեգակի շուրջ մեկ ամբողջական պտույտ է կատարում 2114,9 երկրային օրվա ընթացքում, իր ուղեծրով շարժվելով միջինում 0,170221 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,42° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2846) Յլպյո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Փոքր Պինգա

Փոքր Պինգա (ռուս.՝ Малая Пиньга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սուխոնա գետի ձախ ափում՝ 235 կմ հեռավորության վրա։ Գետի երկարությունը 20 կմ է։ Ակունքը գտնվում է ճահճոտ անտառներում, Տոտմից 35 կմ հյուսիս-արևելք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000008756
Հիդրոլոգիական ուսումնասիրությունների կոդը - 103000875
Ավազանի կոդը - 103000875
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սուրեն Առաքելյան (ռեժիսոր)

Անվան այլ կիրառումների համար տե՛ս՝ Սուրեն Առաքելյան (այլ կիրառումներ)Սուրեն Առաքելյան (նոյեմբերի 28, 1927(1927-11-28), Զոլաքար, Նոր Բայազետի գավառ, Հայկական ԽՍՀ, ԱԽՖՍՀ, ԽՍՀՄ - հունվարի 1, 2003(2003-01-01), Երևան, Հայաստան), հայ ռեժիսոր։


== Կենսագրություն ==
Սուրեն Առաքելյանը ծնվել է 1927 թվականին Զոլաքար գյուղում։ 1949 թվականին ավարտել է Երևանի թատերական ինստիտուտի թատերագիտության ֆակուլտետը, այնուհետև 1949-1962 թվականներին դասավանդել է Երևանի պարարվեստի ուսումնարանում։ 1954-1955 թվականներին աշխատել է նաև Մշակույթի նախարարությունում, իսկ 1955 թվականից՝ Երևանի փաստավավերագրական ֆիլմերի ստուդիայում որպես խմբագիր, այնուհետև՝ որպես ռեժիսոր։


== Ֆիլմեր ==


== Ծանոթագրություններ ==
Ֆիլանում

Ֆիլանում (հապավում՝ ֆիլատելիա և նումիզմատիկա), ֆիլատելիստական և դրամագիտական (նումիզմատիկական) ընկերություն էր, հասարակական կազմակերպություն Հայաստանում, սկսած 1922 թվականից։


== Ստեղծումը ==
«Ֆիլանում»-ը հիմնվել է 1922 թվականի հուլիսի 16-ին Երևանում, որպես ֆիլատելիստների և նումիզմատների (դրամագետներ) ընկերություն։ Նույն թվականի հուլիսին Խորհրդային Հայաստանի լուսավորության ժողովրդական կոմիսարիատը որոշում ընդունեց այդ հասարակական կազմակերպությունը իրավականորեն ճանաչելու մասին։


== Ընդունելության կարգը ==
«Ֆիլանում»-ի կանոնադրության համաձայն՝ կազմակերպության անդամ կարող էին դառնալ 15 տարեկանից սկսած այն հավաքորդները որոնք ունեին 200-ից ոչ-պակաս փոստային նամականիշներից կամ 100-ից ոչ-պակաս դրամանիշերից բաղկացած հավաքածուներ։ Յուրաքանչյուր անդամագրվողի համար սահմանված էր մեկ միլիոն ռուբլու չափով մուտքի վճար, իսկ անդամավճար՝ դրա 20%-ի չափով։ Բացի դրանից յուրաքանչյուր ընդունվող ընկերության ֆոնդ էր հանձնում 10 նամականիշ կամ 20 դրամանիշ։


== Կառուցվածքն ու գործունեությունը ==
Ընկերության բարձրագույն մարմինը ընդհանուր ժողովն էր, որ գումարվում էր ոչ պակաս, քան շաբաթը մեկ անգամ։ Ընդհանուր ժողովի պլանավորած առաջին միջոցառումն էր՝ կապ հաստատել Անդրկովկասի, Կովկասյան քաղաքների, Մոսկվայի, Սանկտ Պետերբուրգի հետ, ինչպես նաև արտասահմանյան հավաքորդների կազմակերպությունների հետ, նպատակ ունենալով նյութեր փոխանակել, լրացնել Հայաստանի Ազգային թանգարանի ֆոնդերը։
«Ֆիլանում»-ը գործում էր ինքնավար կերպով, չէր մտնում Ֆիլատելիստական Համառուսական Ընկերության (ՖՀԸ) կամ Հավաքորդների Համառուսական Ընկերության (ՀՀԸ) կազմի մեջ բաժանմունքի իրավունքով, ինչպես սահմանված էր վերուստ։


== Գործունեության ավարտը ==
«Ֆիլանում»-ին վիճակվեց նույն ճակատագիրը, ինչ տվյալ ժամանակ բաժին ընկավ Խորհրդային Միության մյուս բազմաթիվ մշակութային, լուսավորական կազմակերպություններին։ 1934-ից 1937 թվականներին իշխանությունների պաշտոնական քաղաքականությունը ուղղված էր այդ օրինակ կազմակերպությունները ճզմելուն, արգելելուն։ «Ֆիլանում»-ը 1930-ակաների երկրորդ կեսին դադարեցրեց իր գործունեությունը։


== Արտաքին հղումներ ==
Հայ ֆիլատելիայի դպրոցի անցած ուղին
Սաբին շրջան (Տեխաս)

Անվան այլ կիրառումների համար տե՛ս՝ Սաբին շրջան (այլ կիրառումներ)Սաբին շրջան (անգլ.՝ Sabine County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 1.269 կմ² է, բնակչությունը՝ 10.469 մարդ (2000 թ. տվյալներով)։ Շրջկենտրոնն է Հեմֆիլ բնակավայրը։ Կազմավորվել է 1836 թ.։
Լեմեշևկա

Լեմեշևկա (ուկրաիներեն՝ Лемешівка), գյուղ Ուկրաինայի Վիննիցայի մարզի Կալինովկայի շրջանում։
2001 թվականի տվյալներով Լեմեշևկա գյուղում բնակվում էր 659 մարդ։ Բնակավայրը զբաղեցնում է 0,245 կմ² տարածք։ Բնակչության խտությունը կազմում էր 2689,8 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բաև (գյուղ, Լուցկի շրջան)

Բաև (ուկրաիներեն՝ Баїв), գյուղ Ուկրաինայի Վոլինի մարզի Լուցկի շրջանում։ Հիմնադրվել է 1545 թվականին։
2001 թվականի տվյալներով Բաև գյուղում բնակվում էր 659 մարդ։ Բնակավայրը զբաղեցնում է 0,728 կմ²։ Բնակչության խտությունը կազմում էր 905,22 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սոլոշինո (գյուղ, Սմոլենսկի շրջան)

Անվան այլ կիրառումների համար տե՛ս՝ Սոլոշինո (այլ կիրառումներ)Սոլոշինո (ռուս.՝ Солошино), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 25 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շիգաձե

Շիգաձե (հնացած՝ Շիգատզե, Ժիկացզե, Շիգացզե, Շիխացզե, տիբեթերեն՝ གཞིས་ཀ་རྩེ་, չինարեն՝ 日喀则, փինյին՝ Rìkāzé, Պալլադիի տառադարձության համակարգ՝ Жикацзэ), քաղաքային օկրուգ Տիբեթի ինքնավար շրջանում։


== Պատմություն ==
Ու-Ցանգ պատմական տարածքի մի մասն է։
1959 թվականին կազմավորվել են Շիգաձեի (日喀则专区) և Գյանգձեի (江孜专区) հատուկ մարզերը։ 1964 թվականին Գյանգձեի հատուկ մարզը բռնակցվել է Շիգաձեին։ 1970 թվականին Շիգաձեի հատուկ մարզը վերանվանվել է Շիգաձե օկրուգ.
2014 թվականին Շիգաձե օկրուգը վերափոխվել է քաղաքային օկրուգի։


== Վարչատարածքային բաժանում ==
Շիգաձե օկրուգը բաժանված է 1 քաղաքային ենթակայության շրջանի և 17 գավառների։


== Զբոսաշրջություն ==
Գյանգձեն հայտնի է իր մեծ վանքով և վերակառուցված բերդով (ձոնգ)։
Այն տարածքում, որտեղ գտնվում է Շիգաձեն, կան մշակութային, պատմական և կրոնական նշանակություն ունեցող շատ վանքեր, մասնավորապես Սակյա վանքը համանուն գավառում։


== Տնտեսություն ==
Գերաղի Չաբյեր-Ցակա լիճը գտնվում է Շիգաձեում, որը լիթիումի ամենամեծ աղբյուրն է ողջ Չինաստանում։


== Տրանսպորտ ==


=== Երկաթուղային ===
Լհասա-Շիգաձե երկաթուղին միացնում է Սամդրուբցե և Լհասա կայարանները, այնուհետև Ցինհայ-Տիբեթ երկաթգծով միանում է մնացած Չինաստանի հետ։ Շիգաձեից Լհասա ողջ ճանապարհը տևում է երեք ժամ։
Ժամանակացույցը կազմված է այնպես, որ մեկ օրում կարելի է ուղևորվել Լհասա և վերադառնալ։


=== Օդային ===
Շիգաձեի խաղաղության օդանավակայանը բացվել է 2010 թվականի հոկտեմբերի 30-ին։ Օդանավակայանը գտնվում է Ցզյանդան ավանում՝ 3782 մ բարձրության և Սամդրուբցեից 43 կմ հեռավորության վրա։ 2020 թվականից օդանավակայանն ունակ է ընդունելու տարեկան 230 հազար ուղևորի։


=== Ճանապարհային ===
Հիմնական մայրուղիները Գոդաո 318-ն ու 219-ն են։


== Կլիմա ==
Շիգաձեն ունի խոնավ ցամաքային կլիմա (Կյոպպենի կլիմաների դասակարգում՝ Dwb):


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Chisholm Hugh, ed. (1911)։ «Shigatse»։ Encyclopædia Britannica (11th ed.)։ Cambridge University Press 
«日喀则市-行政区划网(区划地名网) www.xzqh.org»։ www.xzqh.org։ Վերցված է 2020-10-15
Ես նրան անվանեցի Ֆերիհա

«Ես նրան անվանեցի Ֆերիհա» (թուրքերեն՝ Adını Feriha Koydum), թուրքական հեռուստասերիալ, որը ցուցադրվել է Show TV հեռուստաալիքով՝ 2011 թվականի հունվարի 14-ից 2012 թվականի հունիսի 29-ը։


== Սյուժե ==
Ֆերիհա Յըլմազը մի աղքատ ընտանիքի դուստր է։ Դպրոցը գերազանց ավարտելուց հետո ընդունվում է հեղինակավոր Ստամբուլի լավագույն համալսարաններից մեկը, ի տարբերություն իր ընկերուհի Ջանսու Իլհանլըի, որը չկարողացավ  քննությունները բարեհաջող հանձնել։ Քանի որ Ֆերիհայի համակուրսեցիները հարուստ մարդկանց զավակներ են, նա ստիպված թաքցնում է իր ծագումը։ Ֆերիհան սկսում է հանդիպել Էմիր Սարաֆօղլուի հետ, որը համալսարանի ամենացանկալի տղաներից մեկն էր։ Էմիրին սիրահարված է նաև Ջանսուն, ինչի պատճառով ընկերուհիների հարաբերությունները գնալով վատանում են։ Ջանսուն հայտնում է Էմիրին Ֆերիհայի ընտանիքի և նրանց ֆինանսական  դրության մասին։


== Դերերում ==


== Սերիալի փակում ==
Երկրորդ եթերաշրջանի նկարահանումների ժամանակ գլխավոր հերոսուհու մոտ ախտորոշվում է այնպիսի հիվանդություն, որն անհամատեղելի էր նկարահանումների հետ։ Այդ պատճառով որոշվում է ավարտել այն։ Ֆիլմի հետագա ընթացքը զարգանում է «Էմիրի ճանապարհը» առանձին սերիալում (թուրքերեն՝ Emir'in Yolu):


== «Էմիրի ճանապարհը» սյուժե ==
Ֆերիհան մահացել է, իսկ Էմիրը գտնվում է հուսահատության մեջ։ Նա հանդիպում է Ջանսելին, որը սիրահարվում է իրեն։ Էմիրն էլ, իրեն հավաքելուց հետո, այնպես է անում, որ իրեն սիրահարվի Գյունեշը՝ իր թշնամու քույրը, որպեսզի վրեժխնդիր լինի։


== Եթերաշրջաններ ==


== Հեռարձակումներ այլ երկրներում ==


== Ծանոթագրություններ ==


== Արտաքին հղումներ ==
Страница сериала на сайте канала «Show TV»
Страница сериала на сайте компании «Med Yapım»(չաշխատող հղում)
Ես նրան անվանեցի Ֆերիհա (անգլ.) Internet Movie Database կայքում
Страница сериала на сайте «sinematurk.com»
Սիրանուշ Լազյան

Սիրանուշ Պողոսի Լազյան (հունիսի 19, 1986(1986-06-19), Երևան, Հայկական ԽՍՀ, ԽՍՀՄ), հայ դերասանուհի։
Դերասան Սամվել Դանիելյանի կինն է։


== Կենսագրություն ==
Սիրանուշ Լազյանը ծնվել է 1986 թվականին Երևանում։ 2003 թվականին ավարտել է Երևանի Սմբատ Բյուրատի անվան թիվ 125 միջնակարգ դպրոցը` միաժամանակ սովորելով Երևանի քաղաքապետարանի մանկապատանեկան ստեղծագործական կենտրոնի «Ասմունք և թատերգություն» խմբակում։ 2004 թվականից Երևանի Պատանի հանդիսատեսի պետական թատրոնի դերասանուհի է։


== Ներկայացումներ ==


== Ֆիլմեր ==
Մասնակցել է «Խոստումը» ֆիլմի հայերեն կրկնօրինակման աշխատանքներին։


== Հեռուստասերիալ ==


== Մրցանակներ ==
ՀԹԳՄ «Արտավազդ» մրցանակ` որպես «Լավագույն երիտասարդ դերասանուհի», 2015 թ.


== Ծանոթագրություններ ==


== Արտաքին հղումներ ==
Մեր մեջ ասած. Սիրանուշ Լազյան(չաշխատող հղում)
Ֆյուրսթենշթայն

Ֆյուրսթենշթայն (գերմ.՝ Fürstenstein), Համայնք Գերմանիայում, Բավարիա երկրամասի վրա։
Հաշվետու է Ստորին Բավարիայի ադմինիստրատիվ շրջանին։ Մտնում է Պասաու շրջանի մեջ։ Բնակչությունը կազմում է 3392 մարդ (դեկտեմբերի 31, 2010 թվական)։ Զբաղեցնում է 19,30 կմ² տարածք։ Պաշտոնական կոդ- 09 2 75 121։


== Ծանոթագրություններ ==


== Արտաքին հղումներ ==
Պաշտոնական կայք
Աստերոիդների ցանկ (295801-295900)

Աստերոիդների ցանկ (295701-295800)  • Աստերոիդների ցանկ  • Աստերոիդների ցանկ (295901-296000)
 Աստերոիդների ցանկ (295701-295800)  • Աստերոիդների ցանկ  • Աստերոիդների ցանկ (295901-296000)
Ֆիլիպ Վինչեստեր

Ֆիլիպ Կ. Վինչեստեր (անգլ.՝ Philip C. Winchester, մարտի 24, 1981(1981-03-24), Belgrade, Գալատին շրջան, Մոնտանա, ԱՄՆ), ամերիկացի դերասան, որն առավել հայտնի է «Հայրենասերը», «Փոթորկի կանխագուշակները» և ««Լաֆայետ» էսկադրիլիա» ֆիլմերում, ինչպես նաև «Կրուզո», «Կամելոտ», «Պատասխան հարված» և «Խաղացողը» հեռուստասերիալներում խաղացած դերերով:


== Կյանք և կարիերա ==
Վինչեստերը ծնվել է Մոնտանա նահանգի Բելգրեյդ քաղաքում, որտեղ էլ 1999 թվականին ավարտել է միջնակարգ դպրոցը: Ապա ապրել և աշխատել է Լոնդոնում (իր մոր հայրենի երկրում) և ավարտել է Լոնդոնի երաժշտության և դրամատիկական մշակույթի ակադեմիան:


=== Կարիերա ===
Վինչեստերը դերասանական կարիերան սկսել է 1998 թվականին «Հայրենասերը» ֆիլմում ոչ մեծ դերով, որը նկարահանվել է Մոնտանա նահանգի Բոզմեն և Էննիս քաղաքներում: Միջնակարգ դպրոցն ավարտելուց հետո սկսել է դերեր խաղալ պիեսներում, այդ թվում՝ կատարելով Էդմունդի դերը (Իեն Մակկելլենի հետ) 2007 թվականին Շեքսպիրի թագավորական ընկերության բեմադրված «Արքա Լիր» բեմադրությունում:
2003 թվականին մասնակցել է Բրիստոլում նկարահանված «Հեռախոս» անկախ ֆիլմին, որի պրոդյուսերը Ռոբերտ Ֆինլեյն էր: 2008 թվականին Վինչեստերը NBC-ի «Կրուզո» հեռուստասերիալում ստացել է Ռոբինզոն Կրուզոյի գլխավոր դերը, ինչպես նաև Lifetime ալիքի մինի սերիալի երկու մասերում Սառա Չոկի հետ խաղացել է գլխավոր՝ Ահարոն Մենսոնի դերում:
Վինչեստերը նկարահանվել է «Վտանգավոր երազներ» (գլխավոր դեր) և «Սողոմոն Քեյն» (գլխավոր հերոսի ջոկատի նախկին անդամ) ֆիլմերում, ինչպես նաև Syfy ալիքի «Ալիսան հրաշքների աշխարհում» մինի սերիալում:
2010-2011 թվականներին խաղացել է զուգահեռ տիեզերքից Օլիվիյա Դանեմի փեսացուի՝ Ֆրենկ Սթենթոնի դերը Fox ալիքի «Եզր» հեռուստասերիալում: 2011 թվականին Starz-ի «Կամելոտ» հեռուստասերիալում խաղացել է Լանսելոտի դերը: Նրա անունը հայտնվել է «Պատասխան հարված» հեռուստասերիալի, որը հեռարձակվել է Մեծ Բրիտանիայում Sky1 և ԱՄՆում Cinemax հեռուստաալիքներով առաջին հինգ եթերաշրջաններում: Շոուի սյուժեի կենտրոնում գտնվում են 20-րդ բաժնի երկու լրտես՝ սերժանտ Մայքլ Սթոունբրիջը (Վինչեստեր) և ամերիկյան հատուկ ստորաբաժանման դելտայի նախկին սպա Դեմիեն Սկոթը (Սալիվան Սթեփլոն): 2015 թվականին խաղացել է գլխավոր դեր NBC-ի «Խաղացողը» հեռուստասերիալում, որում ներգրավված են եղել նաև Ուեսլի Սնայփսը և Չարիտի Ուեքֆիլդը:


== Անձնական կյանք ==
2008 թվականից Վինչեստերը ամուսնացած է Մեգան Մերի Կոֆլինի հետ:


== Ֆիլմագրություն ==


== Ծանոթագրություններ ==
Գոտիների տեսություն

Գոտիների տեսություն, պինդ մարմնի քվանտային տեսության բաժինը, ուսումնասիրում է էլեկտրոնի Էներգետիկ վիճակները բյուրեղային ցանցի պարբերական պոտենցիալ դաշտում։ Ի տարբերություն անընդհատ էներգետիկ սպեկտրով ազատ էլեկտրոնի, ատոմում Էլեկտրոնն ունի էներգիայի միայն խիստ որոշակի, ընդհատ արժեքներ։ Միջուկին մոտ գտնվող էլեկտրոններին համապատասխանում են ցածր էներգետիկ մակարդակներ։ Միջուկի հետ թույլ կապված արտաքին արժեքական էլեկտրոնները ազատ տեղափոխվում են բյուրեղային ցանցում և կարող են մի ատոմից անցնել մյուսը։ Այդ էլեկտրոնների Էներգիայի հնարավոր արժեքները կազմում են քվազիանընդհատ առանձին տիրույթներ՝ էևերգետիկ գոտիներ։ Ընդ որում էներգետիկ գոտին այնքան ավելի լայն է, որքան թույլ է էլեկտրոնի կապը միջուկի հետ։ Պինդ մարմինը ատոմների միասնական համակարգ է, որտեղ էլեկտրոնի շարժումը նկարագրվում է Բլոխի ֆունկցիաներով։ Ատոմների փոխազդեցության հեռավորության դեպքում հանգեցնում է արժեքական էլեկտրոնների մակարդակների ճեղքմանը և գոտիների առաջացմանը։
Աջ Կարագեմ

Աջ Կարագեմ, գետ Ռուսաստանում, հոսում է Ալթայի հանրապետությունում։ Գետաբերանը տեղակայված է Կարագեմ գետի աջ ափին՝ 50 կմ հեռավորության վրա։ Գետի երկարությունը կազմում է 10 կմ։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կատուն գետն է։ Գետի գետային ավազանը Բիյա և Կատուն գետերն են։


== Ծանոթագրություններ ==
Լեոնիդ Կոգան

Անվան այլ կիրառումների համար տե՛ս՝ Կոգան (այլ կիրառումներ)Լեոնիդ Բորիսովիչ Կոգան (ռուս.՝ Леонид Борисович Коган, նոյեմբերի 14, 1924(1924-11-14)[…], Դնեպր, Ուկրաինական ԽՍՀ, ԽՍՀՄ - դեկտեմբերի 17, 1982(1982-12-17)[…], Միտիշչի, Մոսկվայի մարզ, ՌԽՖՍՀ, ԽՍՀՄ), խորհրդային ջութակահար։ Դավիդ Օյստրախի հետ նա համարվում էր Խորհրդային Միության ամենատաղանդավոր ջութակահարներից մեկը։


== Կենսագրություն ==
Կոգանը ծնվել է հրեական ընտանիքում։ Հայրը լուսանկարիչ էր։ Նրա երաժշտական տաղանդը աչքի է ընկել հենց մանուկ հասակից։ Ծնողները տեղափոխվում են Մոսկվա, որպեսզի Կոգանը կարողանա սովորել Մոսկվայի կոնսերվատորիայում։ 1951 թվականին նա նվաճել է Թագուհի Եղիզաբեթի մրցանակը։ Նվաճել է նաև բազում այլ մրցանակներ։ Դասավանդել է Մոսկվայի կոնսերվատորիայում։ Նրա աշակերտներից են եղել ջութակահարներ Վիկտորիա Մուլլովան, Ալեքսանդր Բրուսիլովսկին, Օլեգ Կագանը և այլք։
1942 թվականին ամուսնացել է հայտնի ջութակահարուհի Էլիզավետա Գիլլելսի հետ։ Նրանց տղա Պավել Կոգանը ջութակահար և դիրիժոր է, իսկ նրանց աղջիկը դաշնակահարուհի։
Կոմպոզիտոր Ֆրանկո Մաննինոն գրել է կոնցերտ երեք ջութակների համար (Կոգանի, Գիլլելսի և նրանց տղայի համար)։ Նա նվագել է Ստրադիվարիուսի և Գվարներիի ջութակներ։ 
Կոգանը մահացել է շատ հանկարծակի՝ գնացքի մեջ։ Նա ուղևորվում էր Յարոսլավլ, իր որդու հետ ներկայացում տալու։


== Ծանոթագրություններ ==
Աերոֆոններ

Աերոֆոններ (փողային), երաժշտական գործիքների խումբ, որոնց ձայնի աղբյուրը թաղանթ կամ լար չունեցող օդի թրթիռն է հանդիսանում։ Այդպիսի գործիքներ են` ֆլեյտան, կլառնետը, հոբոյը, ֆագոտը, սաքսոֆոնը և այլն։
Զակս-Խորնբոստել համակարգը նրանց վերագրում է 4 համարը։ Այնուհետև նրանք բաժանվում են`

4.1 Ազատ աերոֆոններ։ Թրթռացող օդի ծավալը գործիքի մեջ չի (օրինակ` շրթային հարմոնը)։
4.2 Ըստ էության փողային գործիքներ, որոնց թրթռացող օդի ծավալը գտնվում է գործիքի ներսում։


== Փողային երաժշտական գործիքներ ==


== Ազատ աերոֆոններ ==
Հարմոնիկաներ, լեզվակավոր, հիմնականում ստեղնաշարային, պնևմատիկ երաժշտական գործիքներ, որոնց մոտ օդի ներմղման համար օգտագործվում է փուքս` հորմոն, ակորդեոն և այլն։


== Ծանոթագրություններ ==


== Գրականություն ==
Hornbostel E. M. von, Sachs K. Systematik der Musikinstrumente // Zeitschrift für Ethnologie XLVI (1914), S. 553 ff.
Хорнбостель Э. М. фон, Закс К. Систематика музыкальных инструментов. Перевод И. З.  Алендера // Народные музыкальные инструменты и инструментальная музыка. Москва: Советский композитор, 1987, сс. 229-261.
«Народные музыкальные инструменты и инструментальная музыка: сборник статей и материалов: в 2 ч.» под ред. Е. В. Гиппиуса М., 1987
Քևին Ստրոտման

Քևին Ստրոտման (հոլ.՝ Kevin Strootman, փետրվարի 13, 1990(1990-02-13), Ռիդերկերկ, Հարավային Հոլանդիա, Նիդերլանդներ), հոլանդացի ֆուտբոլիստ, Մարսել ֆուտբոլային ակումբի և Նիդեռլանդների ազգային հավաքականի կիսապաշտպան։


== Կարիերա ==


=== Ակումբային ===
Քևինը իր ֆուտբոլային կարիերան սկսել է Ռոտերդամի Սպարտայում, հաջող ելույթներից հետո տեղափոխվել է Ուտրեխտ։ Ուտրեխտում նա քիչ ժամանակ անցկացրեց քանի որ նրան արագ նկատեցին ՊՍՎ-ի գործակալները։
2011 թվականի հունիսի 28-ին Ստրոտմանը պայմանագիր ստորագրեց ՊՍՎ-ի հետ։
2013 թվականի հուլիսի 17-ին իտալական Ռոման 5 տարվա պայմանագիր ստորագրեց հոլանդացի կիսապաշտպանի հետ։


=== Ազգային ===
Հանդես է եկել Նիդեռլանդների տարբեր տարիքային խմբերի հավաքականներում, որից հետո 2011-ին առաջին անգամ հրավիրվել է ազգային հավաքական։


== Նվաճումներ ==
 ՊՍՎ Էյնդհովեն

Նիդեռլանդների գավաթի հաղթող՝ 2011/12
Նիդեռլանդների սուպերգավաթի հաղթող՝ 2012


== Արտաքին հղումներ ==
«'Voetbal International»-ի վիճակագրությունը
«Voetbalstats.nl»-ի վիճակագրությունը


== Ծանոթագրություններ ==
Մալե (Լըջեի գավառ)

Մալե, գյուղ Արևմտյան Հայաստանում, Դիարբեքիրի վիլայեթի Լճեի գավառակում։ Գտնվում էր Լճե (Իլիջա) գյուղից 5 կմ հյուսիս-արևելք։
Տարածքը բարձրադիր էր և անտառազուրկ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Կրասնոգվարդեյսկոե (Ստավրոպոլի երկրամաս)

Կրասնոգվարդեյսկոե (ռուս.՝ Красногвардейское), գյուղ Ռուսաստանի Դաշնության Ստավրոպոլի երկրամասի Կրասնոգվարդեյսկոեի շրջանի կազմում, հանդիսանում է մունիցիպալ շրջանի վարչական կենտրոնը։ Կազմավորում է «Գյուղ Կրասնոգվարդեյսկոե» գյուղական համայնքը (ռուս.՝ Село Красногвардейское)։
Տեղակայված է Ստավրոպոլի երկրամասի հյուսիսարևմտյան մասում՝ Ստավրոպոլից 120 կմ դեպի հյուսիս-արևմուտք։
Բնակչությունը 2016 թվականին գրանցված տվյալներով կազմում էր 14 947 մարդ։

Ազգային կազմը2010 թվականի մարդահամարի արդյունքներով այստեղ բնակվում են հետևյալ ազգությունները․


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրասնոգվարդեյսկոե գյուղը տեղագրական քարտեզների վրա (ռուս.)
Պաշտոնական կայքը Archived 2016-08-15 at the Wayback Machine. (ռուս.)
Խոկոձ

Խոկոձ (ռուս.՝ Хокодзь), գետ Ռուսաստանում, հոսում է Կրասնոդարի երկրամասում։


=== Աշխարհագրություն ===
Գետաբերանը տեղակայված է Կուրջիպս գետի աջ ափին՝ 45 կմ հեռավորության վրա։ Գետի երկարությունը 26 կմ է, ավազանի տարածքը 120 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կուբանի ավազանային շրջանին, ջրատնտեսային տեղամասը՝ Բելայա, ենթաավազանը՝ բացակայում է։ Գետի գետային ավազանը՝ Կուբան։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 06020001112108100004656
Հիդրոլոգիական ուսումնասիրությունների կոդը - 108100465
Ավազանի կոդը - 06.02.00.011
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բոդորնա

Բոդորնա (վրաց.՝ ბოდორნა), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 880 մետր բարձրության վրա։ Շրջկենտրոն Դուշեթից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 140 մարդ։


== Ծանոթագրություններ ==
Նիկոլաևսկի 2-րդ (Պրոլետարսկի շրջան)

Նիկոլաևսկի 2-րդ (ռուս.՝ Николаевский 2-й), գյուղ Ռուսաստանի Դաշնության Ռոստովի մարզի Պրոլետարսկի շրջանում։ Նիկոլաևսկի գյուղական համայնքի վարչական կենտրոնն է։
Լեբյաժյա (այլ կիրառումներ)

Լեբյաժյա, կարող է վերաբերել՝

Լեբյաժյա - գետ Ռուսաստանում, Պոդրեզչիխայի վտակը
Լեբյաժյա - գետ Ռուսաստանում, Տոմի վտակը
Խոժաևո (գյուղ, Սաֆոնովսկի շրջան)

Խոժաևո (ռուս.՝ Хожаево), գյուղ Ռուսաստանի, Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դիդի Ճվարեբի

Դիդի Ճվարեբի (վրաց.՝ დიდი ჭვარები), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1480 մետր բարձրության վրա։ Շրջկենտրոն Գորիից հեռու է 46 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ։


== Ծանոթագրություններ ==
Գրակլիան բլուր

Գրակլիան բլուր (վրաց.՝ გრაკლიანი გორა), հնագիտական պեղումների օբյեկտ Արևելյան Վրաստանում՝ Կասպիի շրջակայքում։ Այստեղ կատարված հնագիտական հետազոտությունները վկայում են, որ դեռևս 300 000 տարի առաջ այս տարածքները բնակեցված են եղել։
Օբյեկտը հայտնաբերվել է 2007 թվականին՝ «Թբիլիսի-Սենակ-Լեսելիձե» խճուղու ընդլայնման աշխատանքների ժամանակ։ Հետազոտական աշխատանքները կատարել են Թբիլիսիի պետական համալսարանի ուսանողները և դասախոսները։
2015 թվականին բերրիության աստվածուհուն նվիրված զոհասեղանի վրա հայտնաբերվել է գտածոներից ամենահինը, որը ունեցել է ավելի քան երեք հազար տարվա պատմություն։


== Դասավորություն ==
Օբյեկտում ներկայացված է բերրիության աստվածուհու տաճարը, որը համարվում է մ․թ․ա․ 7-րդ դարի ճարտարապետական շինություն։ Մոտակա հանքերում գտնվում է գերեզմանատուն, որի մնացորդները թվագրվում են վաղ բրոնզե դարին՝ մ․թ․ա․ 450-350 թվականներին։
Շինությունը կազմված է երեք ամուր պատերով սենյակներից։ Էնեոլիթի և ուշ հունականության դարաշրջաններում օբյեկտը արդեն գրավված էր։


== Հայտնաբերում ==
Պեղումների արդյունքում հայտնաբերվել են մի շարք գտածոներ, այդ թվում երեխայի խաղալիքներ, պիտակներ, ինչպես նաև դեղագործական իրեր։
Առաջին երկու ամիսների ընթացքում հնագետների են պեղել ավելի քան 35 000 գտածոներ հարյուրավոր գերեզմաններից և բնակավայրերի ավերակներից, որոնք թվագրվում են մ.թ.ա. ութերորդ դարով։
Պեղումներ առաջին երկու ամիսների ընթացքում հնագետները հայտնաբերել են մի շարք գտածոներ։ Այդ ընթացքում նրանք հայտնաբերել են ավելի քան 35 000 գտածոներ, հարյուրավոր գերեզմաններ և բնակավայրերի ավերակներ, որոնք թվագրվում են մեր թվարկությունից առաջ 8-րդ դարին։
Հայտնաբերվել են 6-րդ դարի ոսկե և բրոնզե սկավառակներ։ Այս տվյալները վկայում են այն մասին, որ դեռևս հին ժամանակներում հասարակությունը տեղյակ է եղել ոսկերչության և փորագրության տեխնոլոգիաների մասին։
Առավել հայտնի գտածոների շարքում է մ․թ․ա․ 4-րդ դարում օգտագործված տպագրական սարքը։ Մեկ այլ վկայություն փաստում է, որ այդ սարքը հազվադեպ օգտագործվել է կնքելու նպատակով։


=== Գրություն ===
Այս տարածքներում գտնվել են բազմաթիվ գրություններ, որոնք վկայում են այս տարածքներում դեռևս հին ժամանակներից մարդու, կենդանիների և այլ դեկորատիվ իրերի առկայության մասին։
Գրությունները եղել են հին հունարեն և արամերեն լեզուներով։ Այստեղ հայտնաբերված գրությունը եղել է նախապատմական կովկասյան տարածաշրջանում հայտնված ամենահին արձանագրություններից մեկը։ Համեմատության համարկարելի է ասել, որ հայկական և վրացական կողմից արձանագրությունները իհայտ են եկել միայն մ․թ․ա․ 5-րդ դարում։ Պեղված վերջին նյութերը հայտնաբերվել են 2015 թվականի սեպտեմբերին։


== Տե՛ս նաև ==
Նախապատմական Վրաստան
Վրաստանի պատմություն


== Ծանոթագրություններ ==
Կնյաժիչի (այլ կիրառումներ)

Կնյաժիչի, կարող է վերաբերել՝

Կնյաժիչի - գյուղ, Ուկրաինայի Կիևի մարզի Բրովարի շրջանում
Կնյաժիչի - գյուղ, Ուկրաինայի Սումիի մարզի Յամպոլի շրջանում
Գելզենբերգ (ճամբար)

Գելզենբերգ (գերմ.՝ Gelsenberg), Բուխենվալդի լրացուցիչ համակենտրոնացման ճամբարը։ Այն գտնվել է Նացիստական Գերմանիայի տարածքում՝ Գելզենկիրխեն-Հորստ շրջանի Գելզենկիրխեն քաղաքում։


== Պատմություն ==
Այս ներքին համակենտրոնացման ճամբարում պահվել են մոտավորապես 2000 հունգար կանայք՝ հրեական արմատներով։ Գելզենբերգում այդ կանայք պահվում էին, որպեսզի կատարեն հանրօգուտ աշխատանք. այն է, շինհրապարակների մաքրում «Gelsenberg Benzin AG» ընկերության տարածքներում 1944 թվականի ամռանը։
Նույն թվականի սեպտեմբերին տեղի ունեցած ուժեղ ռմբակոծության ժամանակ ավերվում է ջրածնային գործարանը և հրեա կալանավորներից մոտավորապես 150-ը կնքում են իրենց մահկանացուն։ Մի քանի ողջ մնացած ծանր վիրավորված կալանավորներին տեղափոխում են Գելզենկիրխենի քաղաքային հիվանդանոց։ Համակենտրոնացման ճամբարը այսպիսով ինքնըստինքյան լուծարվում է։ Դրանից հետո, 1944 թվականի սեպտեմբերի կեսերին ճամբարի ողջ մնացած բանտարկյալներին տեղափոխում են Զյոմմերդայի լրացուցիչ համակենտրոնացման ճամբար, որը Թյուրինգիայում էր. այստեղ կանայք աշխատանքի անցան «Rheinmetall Borsig AG» ֆիրմայում։ Մնացած կանանց տեղափոխեցին Էսսեն՝ Բուխենվալդի այլ լրացուցիչ համակենտրոնացման ճամբարներ։
1948 թվականին Գելզենկիրխենի Հրեական մշակութային համայնքի (Jüdischen Kultusgemeinde Gelsenkirchen) նախաձեռնությամբ «Gelsenberg-Benzin AG» ավերված գործարանի տարածքում պաշտոնապես բացվում է ռմբակոծությանը զոհ գնացած կանանց հիշատակն հավերժացնող հուշարձանը։ Այս հուշարձանը մի քանի անգամ տեղափոխվում է 1950-ից 1955 թվականներն ընկած ժամանակահատվածում։ Այսօր այն տեղադրված է Գելզենկիրխեն քաղաքի հարավային գերեզմանոցի հատվածում՝ նախկին ռմբապաստարանի հարակից տարածքում։
Չնայած այն փաստին, որ դեռևս 1948 թվականի հակաֆաշիստական կազմակերպության (Vereinigung der Verfolgten des Naziregimes) պարագլուխ Ավգուստ Ֆոլմերը պայքար էր մղում նացիստ հանցագործների դեմ, որոնք աշխատել են ՍՍ-ի հրամանով, միայն 1953 թվականին առաջին անգամ պաշտոնապես հայտարավեց ճամբարի գոյության մասին։
Գելզենկենտրոնում (գերմ.՝ Gelsenzentrum), որն իրենից ներկայացնում է Գելզենկիրխենի քաղաքային և նորագույն պատմության կենտրոնը, այսօր պահպանվում են պատմական փաստաթղթեր, որոնք վերաբերում են Գելզենբերգ համակենտրոնացման ճամբարին։


== Ծանոթագրություններ ==


== Գրականություն ==
Eugen Kogon: Der SS-Staat. Das System der deutschen Konzentrationslager. Verlag Karl Alber (Freiburg), München 1946.
Benjamin B. Ferencz: Lohn des Grauens. die Entschädigung jüdischer Zwangsarbeiter — ein offenes Kapitel deutscher Nachkriegsgeschichte. Campus Verlag, Frankfurt/M. 1986.
David A. Hackett (Hrsg.): Der Buchenwald-Report. Bericht über das Konzentrationslager Buchenwald bei Weimar. Verlag Beck, München 1996.


== Արտաքին հղումներ ==
Das Gelsenberglager - eine exemplarische Betrachtung, bei Gelsenzentrum - Portal für Stadt- und Zeitgeschichte in Gelsenkirchen. (Գերմաներեն)
Դանիել Լիսիցյան

Դանիել Քրիստափորի Լիսիցյան (1826, Մոզդոկ, Կովկասյան նահանգապետություն, Ռուսական կայսրություն - 1893, Թիֆլիս, Ռուսական կայսրություն), հայ հասարակական գործիչ, զինվորական բժիշկ։ Բանակի գեներալ, ավագ պետական խորհրդական (1878):
Ստեփան Դանիելի Լիսիցյանի հայրը։


== Կենսագրություն ==
Դանիել Լիսիցյանը ծնվել է՝ 1826 թվականին, Մոզդոկ քաղաքում (Ռուսաստան), Մոզդոկի քաղաքագլուխ Քրիստափոր Լիսիցյանի ընտանիքում։ Լիսիցյանը մշտական բնակության է տեղափոխվել Վրաստան։  Բժշկական կրթություն ստացել է Մոսկվայի կայսերական համալսարանում։ 1854-1855 թվականներին Լիսիցյանն աշխատել է Թիֆլիսի նահանգի Սիղնաղի շրջանում՝ որպես բժիշկ։ 1865 թվականից նույն շրջանում եղել է խորհրդատու։ 1866 թվականին եղել է 4-րդ քաղաքային շրջանի բժիշկ, Թիֆլիսի բժշկական խորհրդի վարժարանի խորհրդական, 1868 թվականից՝ Կովկասի բժշկական ընկերության լիիրավ անդամ, 1870 թվականից՝ Տերսկի շրջանի Խասավուրտի զինվորական հոսպիտալի բժիշկ, ավագ օրդինատոր՝ քոլեջի խորհրդականի կոչումով (համապատասխան գնդապետի կոչմանը)։ 1872 թվականին նշանակվել է Թիֆլիսի Կովկասյան շրջանային ռազմական բժշկական կառավարման IV կարգի գործուղումների բժիշկ, 1874 թվականից՝ Կովկասյան ժամանակավոր թիվ 31 զինվորական հիվանդանոցի գլխավոր և Կովկասյան օկրուգային զինվորական բժշկական վարչության բժիշկ։ Մասնակցել է 1877-1878 թվականների ռուս-թուրքական պատերազմին։ Զորացրվելուց հետո 1878 թվականին ծավալել է հասարակական և բարեգործական գործունեություն։ Թիֆլիսում հիմնադրել է աղքատների համար անվճար հիվանդանոց։
Մահացել է 1893 թվականին, Թիֆլիսիում։


== Անդամակցություն ==
Կովկասի բժշկական ընկերության լիիրավ անդամ (1868)։


== Ընտանիք ==
Հայր՝ Քրիստափոր Լիսիցյան, Մոզդոկի քաղաքագլուխ։
Եղբայր՝ Եգոր Լիսիցև (Լիսիցյան), Վլադիկավկազի շրջանային դատարանի պրիստավ։
Կին՝ Մարիամ, որի հետ համատեղ կյանքում ունեցել են 7 որդի (Քրիստափոր, Աբգար, Սահակ, Տրդատ, Ստեփան, Վարդան, Տիգրան) և մեկ դուստր՝ Սրբուհին։


== Այլ փաստեր ==
1886 թվականին ապրել է Թիֆլիսի Սերգիևսկի փողոցի № 20 տանը։


== Գրականություն ==
Юрий Асадов. Армянский генеральский корпус царской Рос¬сии. Историко-биографические очерки (1724-1921). Москва: Издательство «Перо», 2016.
Տիգրան Հայազն, Գարեգին Ղազարյան։ 1000 հայազգի գեներալներ, ծովակալներ, Երևան, Հեղինակային հրատարակություն, 2009, էջ 294։
Асадов Ю. А. 1000 офицерских имен в армянской истории. Историко-биографические очерки. Пятигорск. 2004.
Аветисян Грант. Генералы - армяне в Российской империи. Ер., 2008.


== Ծանոթագրություններ ==